pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน ผนึกสภากาชาดไทย เข้มมาตรการป้องกันโควิดในกลุ่มต่างด้าว นำร่องสมุทรสาครและปทุมธานี [กระทรวงแรงงาน]
วันศุกร์ที่ 17 เมษายน 2563
ก.แรงงาน ผนึกสภากาชาดไทย เข้มมาตรการป้องกันโควิดในกลุ่มต่างด้าว นําร่องสมุทรสาครและปทุมธานี [กระทรวงแรงงาน]
ก.แรงงาน ผนึกสภากาชาดไทย เข้มมาตรการป้องกันโควิดในกลุ่มต่างด้าว นําร่องสมุทรสาครและปทุมธานี
เมื่อวันที่ 17 เมษายน 2563 เวลา 14.30 น.ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงานเป็นประธานการประชุมเพื่อหารือร่วมกับ นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กระทรวงสาธารณสุข นายแพทย์พิชิต ศิริวรรณ รองผู้อํานวยการสํานักงานบรรเทาทุกข์และประชานามัยพิทักษ์ สภากาชาดไทย พร้อมด้วยนางเธียรรัตน์ นะวะมะวัฒน์ รองปลัดกระทรวงแรงงาน นายเชิดศักดิ์ วิสุทธิกุล ผู้ตรวจราชการกรม กรมการจัดหางานเข้าร่วมในครั้งนี้ด้วย โดยประชุมทางไกลผ่านระบบ Video Conference ร่วมกับ นายกเหล่ากาชาดจังหวัด แรงงานจังหวัด และจัดหางานจังหวัดปทุมธานีและสมุทรสาคร เพื่อหารือในประเด็นความร่วมมือในการเข้าไปให้ความรู้เกี่ยวกับการป้องกันการแพร่ระบาดของเชื้อไวรัสโคโรน่า 2019 (COVID - 19) แก่แรงงานต่างด้าวในพื้นที่
ดร.ดวงฤทธิ์กล่าวว่า การประชุมในครั้งนี้ กระทรวงแรงงานและสภากาชาดไทย จะได้ร่วมมือกันในการให้ความรู้เกี่ยวกับการป้องกันการแพร่ระบาดของเชื้อไวรัสโคโรน่า 2019 (COVID - 19) แก่กลุ่มเป้าหมายซึ่งเป็นแรงงานต่างด้าว โดยจัดทําเอกสารเผยแพร่เป็นภาษาของแรงงานต่างด้าว เพื่อให้สามารถสื่อสารเข้าใจง่าย รวมทั้งการสร้างความเข้าใจเกี่ยวกับมาตรการเยียวยาลดผลกระทบ การมอบสิ่งของเพื่อบรรเทาทุกข์ เช่น หน้ากากอนามัย เจลล้างมือ ถุงยังชีพ เป็นต้น รวมทั้งกระบวนการการเข้ารับการตรวจรักษาพยาบาลกรณีมีประวัติการเดินทางไปยังประเทศกลุ่มเสี่ยง ตลอดจนขั้นตอนการคัดกรอง การกักตัวเอง 14 วัน ตามกระบวนการที่กระทรวงสาธารณสุขกําหนด เสริมสร้างสร้างการรับรู้การมีส่วนร่วมของทุกภาคส่วน โดยนําร่องในพื้นที่จังหวัดสมุทรสาครและปทุมธานีก่อน หลังจากนั้นจะขยายความร่วมมือไปยังจังหวัดต่างๆ ต่อไป เพื่อให้แรงงานต่างด้าวที่ทํางานอยู่ในประเทศไทยรู้จักวิธีการป้องกันตนเองให้ปลอดภัยจากโควิด – 19
รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่ จ.สุรินทร์ มอบนโยบายการทำงานเน้นย้ำ ให้ทุกหน่วยงานในสังกัดช่วยเหลือประชาชนให้ได้รับความเป็นธรรม
วันเสาร์ที่ 12 สิงหาคม 2560
รมว.ยุติธรรม ลงพื้นที่ จ.สุรินทร์ มอบนโยบายการทํางานเน้นย้ํา ให้ทุกหน่วยงานในสังกัดช่วยเหลือประชาชนให้ได้รับความเป็นธรรม
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมโครงการ "ยุติธรรมสู่หมู่บ้าน นําบริการรัฐสู่ประชาชน" ครั้งที่ ๕ ประจําปี ๒๕๖๐
เมื่อวันพฤหัสบดีที่ ๑๐ สิงหาคม ๒๕๖๐ เวลา ๐๙.๐๐ น.
ณ ห้องรัตนสุวรรณ โรงแรมทองธารินทร์ จังหวัดสุรินทร์
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมโครงการ
"ยุติธรรมสู่หมู่บ้าน นําบริการรัฐสู่ประชาชน" ครั้งที่ ๕ ประจําปี ๒๕๖๐
เพื่อมอบนโยบายการขับเคลื่อนงานอํานวยความยุติธรรมให้แก่หน่วยงานในสังกัด
กระทรวงยุติธรรมพื้นที่ภาคตะวันออกเฉียงเหนือตอนล่าง ๘ จังหวัด ประกอบด้วย
จังหวัดสุรินทร์ อํานาจเจริญ ยโสธร อุบลราชธานี ศรีสะเกษ บุรีรัมย์ นครราชสีมา และชัยภูมิ
โดยรัฐมนตรีว่าการกระทรวงยุติธรรม ได้กล่าวถึง การลงพื้นที่เพื่อพบปะ
พี่น้องประชาชนในทุกภูมิภาคว่า เพื่อต้องการนําความยุติธรรมลงสู่หมู่บ้าน
และนําบริการภาครัฐสู่ประชาชน ซึ่งจะเกิดผลเป็นรูปธรรมได้ต้องอาศัยความร่วมมือ
และพลังของบุคลากรทุกคน โดยจะต้องเพิ่มศักยภาพการปฏิบัติงานให้เข้มแข็ง
เน้นการทํางานแบบเชื่อมโยงระหว่างหน่วยงานในสังกัดกระทรวงยุติธรรมจากส่วนกลางไปสู่ภูมิภาค
และภาคีเครือข่ายที่เกี่ยวข้องในจังหวัดตามนโยบายและกรอบแนวคิดของรัฐบาล
พร้อมเน้นย้ําให้ทํางานเชิงรุกลงพื้นที่ พบปะเยี่ยมเยียนและให้ความรู้แก่ประชาชน
โดยเฉพาะการสร้างการรับรู้ในภารกิจและช่องทางการเข้าถึงงานบริการด้านความยุติธรรม
โดยดําเนินการตามกรอบ ยุติธรรมหนึ่งเดียว ในบทบาทของ"งานยุติธรรมจังหวัด"
และนําเสนอภารกิจงานของหน่วยงานในสังกัดกระทรวงยุติธรรมให้รอบด้าน
อีกทั้งได้ขอให้ข้าราชการในสังกัดกระทรวงยุติธรรมน้อมนําพระราชดํารัส
ของสมเด็จพระเจ้าอยู่หัวมหาวชิราลงกรณ บดินทรเทพยวรางกูร
เป็นหลักในการปฏิบัติราชการที่เน้นการทํางานโดยคํานึงถึงประชาชน
และประเทศชาติเป็นศูนย์กลาง มีจิตอาสา มีคุณธรรม จริยธรรม ยึดถือการดําเนินงานตามหลักกฎหมาย ข้อเท็จจริง
และให้ความเป็นธรรมกับทุกฝ่าย เพื่อให้เป้าหมาย
การกระจายความยุติธรรมลงสู่หมู่บ้านได้อย่างแท้จริง
รัฐบาลไทย-ข่าวทำเนียบรัฐบาล-"กฤษฎา" หนุน ศพก. เป็นตัวแทนขับเคลื่อนโครงการไทยนิยมไปยังส่วนภูมิภาค
วันศุกร์ที่ 15 มิถุนายน 2561
"กฤษฎา" หนุน ศพก. เป็นตัวแทนขับเคลื่อนโครงการไทยนิยมไปยังส่วนภูมิภาค
"กฤษฎา" หนุน ศพก. เป็นตัวแทนขับเคลื่อนโครงการไทยนิยมไปยังส่วนภูมิภาค ควบคู่การใช้
Big Data เป็นฐานข้อมูล หวังเดินหน้าภาคเกษตรอย่างยั่งยืน
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานเปิดการสัมมนาบทบาทของศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ในการสนับสนุนนโยบายสําคัญของรัฐบาล ณ กรมส่งเสริมการเกษตร ว่า กระทรวงเกษตรและสหกรณ์ ได้จัดตั้งศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) 882 ศูนย์ เพื่อเป็นแหล่งเรียนรู้สําคัญของเกษตรกรในพื้นที่ และยังเป็นหน่วยเชื่อมองค์ความรู้ไปสู่การปฏิบัติจริงสู่ระบบส่งเสริมการเกษตรแบบแปลงใหญ่ ซึ่ง ศพก. มีบทบาทสําคัญในการสนับสนุนนโยบายสําคัญของรัฐบาล โดยเฉพาะโครงการเสริมสร้างรายได้ให้แก่เกษตรกรรายย่อย ซึ่งใช้ ศพก. เป็นสถานที่อบรมและเป็นวิทยากรหลักร่วมกับวิทยากรด้านเกษตรอื่น ๆ สําหรับเป้าหมายต่อไปจะต้องให้ ศพก. เป็นหน่วยสนับสนุนการดําเนินงานตามนโยบายภาครัฐอย่างเป็นรูปธรรม โดยเป็นฐานเรียนรู้ แหล่งองค์ความรู้ และแหล่งถ่ายทอดความรู้ทางการเกษตรที่สําคัญ รวมทั้งขอให้ ศพก. ทําหน้าที่เป็นเสมือนตัวแทนของหน่วยราชการในพื้นที่ในการรับทราบปัญหาความเดือดร้อนของเกษตรกร และข้อเสนอแนะต่าง ๆ เพื่อนําไปสู่การแก้ไขได้อย่างทันท่วงที ในขณะเดียวกันขอให้ตรวจสอบการบริหารงบประมาณในโครงการต่าง ๆ ของภาครัฐที่ลงไปยังพื้นที่ ว่ามีความถูกต้อง โปร่งใส และถึงมือเกษตรกรหรือไม่ ซึ่งทั้งหมดนี้จะสร้างความเข้มแข็งให้ ศพก. และเกษตรกรในระดับพื้นที่อย่างยั่งยืน
ด้านนายสมชายชาญณรงค์กุลอธิบดีกรมส่งเสริมการเกษตรกล่าวเพิ่มเติมว่า การสัมมนาในวันนี้ มุ่งให้เกิดการขับเคลื่อนงาน ศพก. อย่างเป็นรูปธรรม โดยคณะกรรมการ ศพก. ระดับประเทศก็จะมีความสําคัญและมีบทบาทในการช่วยขับเคลื่อนงานของรัฐบาลมากขึ้น รวมทั้งเป็นแกนกลางสําคัญในภาคการเกษตรระดับพื้นที่ โดยเฉพาะการขับเคลื่อนโครงการไทยนิยมยั่งยืนของรัฐบาล ดังนั้น ศพก. ทุกแหล่งจะต้องพัฒนาศักยภาพและเชื่อมโยงเครือข่ายองค์ความรู้เพื่อให้ครอบคลุมองค์ความรู้ตามความต้องการของสมาชิกในชุมชน และเน้นย้ําว่าการดําเนินการทุกโครงการฯ ไทยนิยม จะต้องดําเนินการด้วยความโปร่งใส เป็นธรรม ตรวจสอบได้ และให้เกิดประโยชน์สูงสุดกับเกษตรกรในระดับพื้นที่ และเกิดการปฏิรูปภาคการเกษตรอย่างแท้จริง โดยเกิดการจากคิด และการมีส่วนร่วมของชุมชน โดยมี ศพก. เป็นผู้คอยสนับสนุนและเชื่อมโยงโครงการสําคัญของรัฐบาล
ในโอกาสนี้ รัฐมนตรีเกษตรฯ ได้เยี่ยมชมการขึ้นทะเบียนเกษตรกร ซึ่งปัจจุบันพัฒนาเป็นระบบแอพพลิเคชั่น ในชื่อ “DOAE FARM BOOK” เกษตรกรเพียงดาวน์โหลดแอพฯ ก็สามารถแจ้งปรับปรุงทะเบียนเกษตรกรได้ทันที โดยไม่ต้องเดินทางไปสํานักงานเกษตรอําเภอ และตั้งเป้าให้ฐานข้อมูลของกรมส่งเสริมการเกษตรทั้งหมด ใช้สําหรับวางแผนการเพาะปลูก โดยเฉพาะการวาดผังแปลงดิจิตอลในระบบส่งเสริมการเกษตร ซึ่งปัจจุบันดําเนินการสําเร็จใน พื้นที่แปลงใหญ่ข้าวโพดทั้งหมด 138 แปลง ทั่วประเทศ และวางแผนที่จะขยายผลในพืชอื่น ๆ ต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เปิดตัวระบบบริหารจัดการปัญหาฝุ่นควัน และแอพพลิเคชัน (AirCMI)
วันจันทร์ที่ 20 มกราคม 2563
เปิดตัวระบบบริหารจัดการปัญหาฝุ่นควัน และแอพพลิเคชัน (AirCMI)
วันเสารฺที่ 18 มกราคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ระบบบริหารจัดการปัญหาฝุ่นควัน และแอพพลิเคชัน AirCMI เป็นระบบสารสนเทศที่สามารถวิเคราะห์และประมวลผล เพื่อกําหนดแนวทางป้องกันและบรรเทาปัญหาฝุ่นควัน PM 2.5 ได้อย่างมีประสิทธิภาพ ช่วยแจ้งข้อมูลคําแนะนําให้กับประชาชนได้อย่างรวดเร็ว ทั้งแบบรายชั่วโมง และยังคาดการณ์ค่าฝุ่นควันล่วงหน้าได้ถึง 3 วัน ที่ผ่านมาได้นําร่องใช้งานแล้วในพื้นที่ภาคเหนือ จ.เชียงใหม่ และจะเริ่มขยายโครงการเพื่อใช้งานในพื้นที่ กทม. และจังหวัดต่าง ๆ ในเร็ว ๆ นี้ ผู้สนใจสามารถดาวน์โหลดแอพพลิเคชัน AirCMI ได้ทั้งระบบ IOS และ ตั้งแต่บัดนี้เป็นต้นไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รอง นรม. และ รมว.กห. ให้การต้อนรับ นรม.สาธารณรัฐเช็กและคณะ
วันพฤหัสบดีที่ 17 มกราคม 2562
รอง นรม. และ รมว.กห. ให้การต้อนรับ นรม.สาธารณรัฐเช็กและคณะ
หลังการเข้าพบและเยี่ยมคํานับของ นรม.สาธารณรัฐเช็ก กับ นรม. ณ ทําเนียบรัฐบาลแล้ว พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับ นายอันเดรย์ บาบิช ( H.E. Mr. Andrej Babis ) นรม.สาธารณรัฐเช็กและคณะ
เมื่อ 16 ม.ค. 62 หลังการเข้าพบและเยี่ยมคํานับของ นรม.สาธารณรัฐเช็ก กับ นรม. ณ ทําเนียบรัฐบาลแล้ว พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับ นายอันเดรย์ บาบิช ( H.E. Mr. Andrej Babis ) นรม.สาธารณรัฐเช็กและคณะผู้บริหารบริษัทอุตสาหกรรมป้องกันประเทศชั้นนํา ณ ศาลาว่าการกลาโหม
นายอันเดรย์ บาบิช ได้กล่าวถึงความสัมพันธ์และความร่วมมืออันดี ระหว่าง ไทย - สาธารณรัฐเช็ก ที่มีมาอย่างต่อเนื่องยาวนาน โดยสาธารณรัฐเช็ก มีบริษัทอุตสาหกรรมป้องกันประเทศของรัฐที่มีศักยภาพ และยินดีให้ความร่วมมือและลงทุนด้านอุตสาหกรรมป้องกันประเทศกับไทย ทั้งทางด้านการทหารและเชิงพาณิชย์ รวมทั้งมีความสนใจจัดตั้งโรงงานประกอบและศูนย์ซ่อมบํารุงยุทโธปกรณ์ทางทหาร ในเขตเศรษฐกิจพิเศษภาคตะวันออก ขณะเดียวกัน ก็พร้อมที่จะร่วมกับไทยในการจัดตั้งศูนย์ฝึกปฏิบัติการจําลองการบินของภูมิภาคในไทย ในฐานะหุ้นส่วนความร่วมมือของภูมิภาค
พล.อ.ประวิตร ได้กล่าวแสดงความขอบคุณ และชื่นชมศักยภาพด้านอุตสาหกรรมป้องกันประเทศของสาธารณรัฐเช็ก โดยประเทศไทยและกองทัพมีความพร้อมและยินดีสนับสนุนความร่วมมือระหว่างกัน สู่การวิจัย พัฒนาและการถ่ายโอนเทคโนโลยีร่วมกัน โดยเฉพาะอุตสาหกรรมด้านอากาศยาน ทั้งนี้จะจัดตั้งคณะทํางานเพื่อศึกษาและทํางานร่วมกัน สู่การพัฒนาความร่วมมือระหว่างกันในอนาคตอันใกล้
รัฐบาลไทย-ข่าวทำเนียบรัฐบาล-"อุตตม"ลงพื้นที่ตรวจความก้าวหน้านิคมฯยางพารา จ.สงขลา กดปุ่มเปิดโรงงานมาตรฐานเฟส 2 เอสเอ็มอี ลุยลงทุน
วันพฤหัสบดีที่ 1 มิถุนายน 2560
"อุตตม"ลงพื้นที่ตรวจความก้าวหน้านิคมฯยางพารา จ.สงขลา กดปุ่มเปิดโรงงานมาตรฐานเฟส 2 เอสเอ็มอี ลุยลงทุน
รัฐมนตรีว่าการกระทรวงอุตสาหกรรม เป็นประธานในพิธีเปิดโครงการ "กนอ.สานพลังประชารัฐ ยกระดับ SME ยางไทย ก้าวไกลในนิคมอุตสาหกรรมยางพาราและกดปุ่มเดินเครื่องจักรในโรงงานมาตรฐาน ระยะที่ 2 พร้อมตรวจเยี่ยมพร้อมรับฟังบรรยายความก้าวหน้าโครงการจัดตั้ง Rubber City
จ. สงขลา: วันนี้ (31 พฤษภาคม 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีเปิดโครงการ "กนอ.สานพลังประชารัฐ ยกระดับ SME ยางไทย ก้าวไกลในนิคมอุตสาหกรรมยางพาราและกดปุ่มเดินเครื่องจักรในโรงงานมาตรฐาน ระยะที่ 2 พร้อมตรวจเยี่ยมพร้อมรับฟังบรรยายความก้าวหน้าโครงการจัดตั้งนิคมอุตสาหกรรมยางพารา หรือ Rubber City ในพื้นที่นิคมอุตสาหกรรมภาคใต้ ตําบลฉลุง อําเภอหาดใหญ่ จังหวัดสงขลา ระยะที่ 2/2 และ 3 บนพื้นที่รวมประมาณ 1,218 ไร่ ปัจจุบันมีความก้าวหน้าไปมากกว่า 50 เปอร์เซ็นต์ ในส่วนของระบบสาธารณูปโภคเป็นไปตามแผนงานที่วางไว้ โดยนักลงทุนวางแผนเริ่มเข้าใช้พื้นที่ได้ในต้นปี 2561 โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายวีรพงศ์ ไชยเพิ่ม ผู้ว่าการการนิคมอุตสาหกรรมแห่งประเทศไทย ร่วมเยี่ยมชม
นอกจากนี้ การนิคมอุตสาหกรรมแห่งประเทศไทย ยังลงนามบันทึกข้อตกลงความร่วมมือ (MOU) สนับสนุนสานพลังประชารัฐ เพื่อบูรณาการความร่วมมือด้านการจัดหาแรงงานและพัฒนาฝีมือกับหน่วยงานต่างๆ ได้แก่ สํานักงานแรงงาน แรงงานจังหวัดสงขลา จัดหางานจังหวัดสงขลา วิทยาลัยเทคนิคหาดใหญ่ วิทยาลัยเมคนิคจะนะ วิทยาลัยการอาชีพนาทวี และวิทยาลัยการอาชีพหลวงประธานราษฎร์ร์นิกร เพื่อเตรียมความพร้อมด้านแรงงาน รองรับการลงทุนในนิคมอุตสาหกรรมยางพาราอย่างเพียงพอทั้งในเชิงคุณภาพและปริมาณ โดยความร่วมมือทั้ง 7 หน่วยงาน จะร่วมกันสนับสนุนเชื่อมโยงและอํานวยความสะดวกในการจัดหาแรงงาน พัฒนาทักษะฝีมือแรงงานในสถานประกอบการ เพื่อรองรับความต้องการของผู้ประกอบการในนิคมอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีลงเรือตรวจเยี่ยมผู้ประสบอุทกภัย ณ หมู่บ้านกุดชุม อุบลราชธานี ยืนยันรัฐบาลไม่ทอดทิ้ง พร้อมให้ความช่วยเหลือเต็มที่ เพราะเป็นบ้านและแผ่นดินของคนไทย
วันพฤหัสบดีที่ 19 กันยายน 2562
นายกรัฐมนตรีลงเรือตรวจเยี่ยมผู้ประสบอุทกภัย ณ หมู่บ้านกุดชุม อุบลราชธานี ยืนยันรัฐบาลไม่ทอดทิ้ง พร้อมให้ความช่วยเหลือเต็มที่ เพราะเป็นบ้านและแผ่นดินของคนไทย
นายกรัฐมนตรีลงเรือตรวจเยี่ยมผู้ประสบอุทกภัย ณ หมู่บ้านกุดชุม อุบลราชธานี ยืนยันรัฐบาลไม่ทอดทิ้ง พร้อมให้ความช่วยเหลือเต็มที่ เพราะเป็นบ้านและแผ่นดินของคนไทย
วันนี้ (19 กันยายน 2562) เวลา 16.00 น. ณ หมู่บ้านกุดชุม อําเภอวารินชําราบ จังหวัดอุบลราชธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงเรือตรวจเยี่ยมผู้ประสบอุทกภัย โดยนายกรัฐมนตรีได้พูดคุยทักทายให้กําลังใจพี่น้องประชาชน พร้อมสอบถามความเป็นอยู่ด้วยความห่วงใย และบอกกับประชาชนว่า หากมีอะไรต้องการให้รัฐบาลช่วยเหลือขอให้บอกผ่านกํานัน ผู้ใหญ่บ้าน รัฐบาลพร้อมให้ความช่วยเหลืออย่างเต็มที่
จากนั้น นายกรัฐมนตรีกล่าวภายหลังการลงเรือ ว่า จากการลงพื้นที่ได้เห็นสภาพความเป็นอยู่ และระดับน้ําท่วมซึ่งส่วนมากมิดหลังคาบ้าน จึงได้กําชับให้เจ้าหน้าที่ดูแล นําสิ่งของยังชีพมาแจกประชาชนในพื้นที่ดังกล่าว
นายกรัฐมนตรีกล่าวต่อไปว่า ยังรู้สึกดีที่ได้เห็นรอยยิ้มของชาวบ้าน โดยชาวบ้านดีใจที่ตนมาเยี่ยมให้กําลังใจถึงบ้าน พร้อมบอกกับตนว่าจะสู้ต่อไป ทั้งนี้ รัฐบาลยืนยันจะไม่ทอดทิ้ง เพราะเป็นบ้าน และแผ่นดินของคนไทย อย่างไรก็ตามเห็นน้ําแล้วก็รู้สึกเสียดายว่า หากมีน้ําแล้วไม่กระทบที่ทํากินก็คงจะดี เพราะจะได้นําน้ําไปใช้ประโยชน์ โดยเฉพาะนําไปทํานาปี ส่วนใหญ่ในพื้นที่ทําแต่นาปรัง
ในตอนท้ายนายกรัฐมนตรีกล่าวขอบคุณเจ้าหน้าที่ทุกภาคส่วนที่ทุ่มเทกําลังใจ กําลังกายช่วยเหลือชาวบ้านอย่างเต็มที่ รวมถึงขอบคุณรัฐมนตรีพรรคร่วมรัฐบาลที่ลงพื้นที่ให้กําลังใจซึ่งกันและกัน และขอขอบคุณชาวบ้านที่เข้าใจการทํางานของรัฐบาล
-------------------------
สํานักโฆษก
รัฐบาลไทย-ข่าวทำเนียบรัฐบาล-มหาดไทยสั่งการผู้ว่าฯ แก้ไขเรื่องร้องเรียนตามข้อกำหนด พ.ร.ก.สถานการณ์ฉุกเฉินเบ็ดเสร็จในจังหวัด
วันเสาร์ที่ 9 พฤษภาคม 2563
มหาดไทยสั่งการผู้ว่าฯ แก้ไขเรื่องร้องเรียนตามข้อกําหนด พ.ร.ก.สถานการณ์ฉุกเฉินเบ็ดเสร็จในจังหวัด
มหาดไทยสั่งการผู้ว่าฯ แก้ไขเรื่องร้องเรียนตามข้อกําหนด พ.ร.ก.สถานการณ์ฉุกเฉินเบ็ดเสร็จในจังหวัด พร้อมให้ศูนย์ดํารงธรรมสร้างการรับรู้ข้อกําหนดฯ ให้ประชาชนทราบและปฏิบัติ
วันนี้ (9 พ.ค. 63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ตามที่กระทรวงมหาดไทยได้ให้จังหวัดทราบและถือปฏิบัติตามข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 5) ข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 6) และคําสั่งศบค. ที่ 2/2563 เรื่อง แนวปฏิบัติตามข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 อย่างเคร่งครัด
เพื่อเป็นการสร้างการรับรู้ตามมาตรการป้องกันโรคตามที่ราชการกําหนดในการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) ให้แก่ประชาชนในพื้นที่เป็นไปอย่างมีประสิทธิภาพ นายฉัตรชัย พรหมเลิศ ปลัดกระทรวงมหาดไทยในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัด และผู้ว่าราชการกรุงเทพมหานคร ได้สั่งการให้ศูนย์ดํารงธรรมจังหวัดทุกจังหวัดดําเนินการประชาสัมพันธ์สร้างการรับรู้ให้แก่ประชาชนในพื้นที่ทราบและถือปฏิบัติตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 เพื่อให้ประชาชนในพื้นที่เข้าใจตรงกันและปฏิบัติตนเองได้อย่างถูกต้องและเหมาะสม รวมทั้งให้รับเรื่องการแก้ไขปัญหาร้องเรียน ข้อเสนอแนะ และเบาะแสผู้ฝ่าฝืนไม่ปฏิบัติตามข้อกําหนดและมาตรการข้างต้น เสนอผู้ว่าราชการจังหวัดพิจารณาแก้ไขปัญหาและดําเนินการตามอํานาจหน้าที่ให้เบ็ดเสร็จภายในจังหวัด กรณีหากพบปัญหาอุปสรรคหรือข้อจํากัดที่เกี่ยวกับกฎหมายและระเบียบที่เกี่ยวข้อง ให้รายงาน ศบค. มท. ทราบต่อไป
รัฐบาลไทย-ข่าวทำเนียบรัฐบาล-ดีอีเอส แถลงผลงานร่วมสตช.จับ 7 มือโพสต์ป่วน
วันจันทร์ที่ 25 พฤษภาคม 2563
ดีอีเอส แถลงผลงานร่วมสตช.จับ 7 มือโพสต์ป่วน
ดีอีเอส แถลงผลงานร่วมสตช.จับ 7 มือโพสต์ป่วน
ดีอีเอส แถลงผลการทํางานร่วมกับ สตช. ในปฏิบัติการปราบปรามผู้โพสต์ข่าวปลอม/ข่าวบิดเบือน ในสถานการณ์ฉุกเฉินตาม ระหว่างวันที่ 10 - 22 พ.ค.63 แจ้งความดําเนินคดี 7 ราย
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า กระทรวงฯ ได้ดําเนินงานต่อผู้กระทําผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติมมาดําเนินคดีตามกฎหมาย ร่วมกับกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี สํานักงานตํารวจแห่งชาติ (สตช.) โดยเร่งรัดดําเนินคดีการตามมาตรการป้องกันและปราบปราม ในปฏิบัติการปราบปรามผู้โพสต์ข่าวปลอม/ข่าวบิดเบือน โดยได้ดําเนินคดีเกี่ยวกับการเสนอข่าว ที่ไม่เป็นความจริง บิดเบือนข่าวสารในสถานการณ์ฉุกเฉินตาม พ.ร.บ.คอมพิวเตอร์ พ.ศ. 2550 และ พ.ร.ก. การบริหาราชการในสถานการณ์ฉุกเฉิน พ.ศ. 2548 ระหว่างวันที่ 10 -22 พ.ค.63 มีผลการปฏิบัติการทั้งสิ้น 7 ราย
พลตํารวจตรี พันธนะ นุชนารถ ผบก.ข่าวกรองยาเสพติด ในฐานะหัวหน้าชุดประสานความร่วมมือกับศูนย์ต่อต้านข่าวปลอม กระทรวงดิจิทัลฯ ได้แถลงผลการฏิบัติการฯ โดยมีการแจ้งข้อกล่าวหาจํานวน 6 ราย แบ่งเป็นผู้ที่โพสต์ข่าวปลอมเกี่ยวกับสถานการณ์โควิด-19 มีการนําหมายค้นเข้าตรวจค้น 4 ราย และเดินทางมาพบพนักงานสอบสวนด้วยตนเอง 2 ราย การปฏิบัติการครั้งนี้มีการอาศัยอํานาจตาม พ.ร.ก.ฉุกเฉินฯ 1 ราย รวมมีผลการปฏิบัติครั้งนี้ทั้งสิ้น 7 ราย ผลการตรวจค้นในบางจุดได้มีการตรวจพบว่า มีการลักลอบมียาบ้าไว้ในครอบครองโดยผิดกฎหมายอีกด้วย จึงได้ควบคุมตัวผู้ต้องหาพร้อมของกลาง นําส่งพนักงานสอบสวนดําเนินคดีตามกฎหมายต่อไป
รมว.ดีอีเอส กล่าวว่า ปัจจุบันได้มีการประกาศใช้ พ.ร.ก.การบริหาราชการในสถานการณ์ฉุกเฉิน พ.ศ.2548 ทําให้มีกลุ่มผู้ไม่หวังดี ได้กระทําการโพสต์ เสนอข่าวอันไม่เป็นความจริง ทําให้ประชาชนหวาดกลัวหรือบิดเบือนข่าวสาร ทําให้เกิดความเข้าใจผิด จึงขอเตือนประชาชนที่จะโพสต์ข้อมูลข่าวสาร อาจเข้าข่ายเป็นการกระทําความผิดตาม พ.ร.บ.คอมพิวเตอร์ พ.ศ. 2550 และ พ.ร.ก.ฉุกเฉินฯ ซึ่งมีอัตราโทษ จําคุกไม่เกิน 5 ปี ปรับไม่เกิน 100,000 บาท หรือทั้งจําทั้งปรับ หรือจําคุกไม่เกิน 2 ปี ปรับไม่เกิน 40,000 บาท หรือทั้งจําทั้งปรับ
**************
รัฐบาลไทย-ข่าวทำเนียบรัฐบาล-การลงนามบันทึกความร่วมมือว่าด้วยความร่วมมือด้านสิ่งแวดล้อมระหว่างกระทรวงสิ่งแวดล้อมแห่งญี่ปุ่น และ กระทรวงทรัพยากรธรรมชาติและสิ่งแวดล้อมของไทย
วันจันทร์ที่ 21 พฤษภาคม 2561
การลงนามบันทึกความร่วมมือว่าด้วยความร่วมมือด้านสิ่งแวดล้อมระหว่างกระทรวงสิ่งแวดล้อมแห่งญี่ปุ่น และ กระทรวงทรัพยากรธรรมชาติและสิ่งแวดล้อมของไทย
การลงนามบันทึกความร่วมมือว่าด้วยความร่วมมือด้านสิ่งแวดล้อมระหว่างกระทรวงสิ่งแวดล้อมแห่งญี่ปุ่น และ กระทรวงทรัพยากรธรรมชาติและสิ่งแวดล้อมของไทย
เมื่อวันพฤหัสบดีที่ ๑๗ พฤษภาคม ๒๕๖๑ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม และ นาย นาคากาวา มาซาฮารุ รัฐมนตรีว่าการกระทรวงสิ่งแวดล้อมแห่งญี่ปุ่น ได้ร่วมกันลงนามในบันทึกความร่วมมือว่าด้วยความร่วมมือด้านสิ่งแวดล้อมระหว่างกระทรวงทรัพยากร
ธรรมชาติและสิ่งแวดล้อมแห่งราชอาณาจักรไทย และ กระทรวงสิ่งแวดล้อมแห่งญี่ปุ่น ณ อาคารกระทรวงสิ่งแวดล้อม กรุงโตเกียว ประเทศญี่ปุ่น
ความร่วมมือฉบับนี้จะส่งเสริมให้หน่วยงานของสองประเทศในการดูแลทรัพยากรธรรมชาติและสิ่งแวดล้อม แลกเปลี่ยนองค์ความรู้ ผู้เชี่ยวชาญ โดยประเทศไทยจะได้ประโยชน์จากการเรียนรู้ด้านเทคโนโลยีที่เป็นมิตรต่อสิ่งแวดล้อม กฎระเบียบที่เกี่ยวข้อง การเสริมสร้างศักยภาพบุคลากร รวมทั้งการทําวิจัยร่วมกัน ในเรื่อง การเปลี่ยนแปลงสภาพภูมิอากาศ การจัดการขยะมูลฝอย การจัดการมลพิษทางอากาศ การจัดการเมืองอย่างยั่งยืน กลไกเครดิต (Joint crediting Mechanism: JCM) การบริหารจัดการพื้นที่อนุรักษ์ และความร่วมมือด้านสิ่งแวดล้อมระดับท้องถิ่นเพิ่ม เป็นต้น ซึ่งจะสอดคล้องกับแผนปฏิรูปประเทศด้านทรัพยากรธรรมชาติ
และสิ่งแวดล้อม
นอกจากนี้ ความร่วมมือดังกล่าวยังแสดงให้เห็นถึงความสัมพันธ์ที่แน่นแฟ้นของสองประเทศ อันเป็นส่วนหนึ่งของการเฉลิมฉลองครบรอบการสถาปนาความสัมพันธ์ทางการทูตระหว่างไทยกับญี่ปุ่น ๑๓๐ ปี
โดยการสร้างสิ่งแวดล้อมที่ดีเพื่อคุณภาพชีวิตที่ดีของประชาชนของทั้งสองประเทศ
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม และ
นาย นาคากาวา มาซาฮารุ รัฐมนตรีว่าการกระทรวงสิ่งแวดล้อมแห่งญี่ปุ่น ต่างเห็นพ้องต้องกันว่า ความร่วมมือด้านทรัพยากรธรรมชาติและสิ่งแวดล้อมระหว่างสองประเทศจะนํามาซึ่งประโยชน์ต่อผู้มีส่วนเกี่ยวข้องทุกฝ่าย และประชาชนทุกคน โดยการดูแลรักษาทรัพยากรธรรมชาติและสิ่งแวดล้อมควบคู่ไปกับการพัฒนาจะนําไปสู่ความสมดุลแก่ชีวิตของประชาชนทั้งสองประเทศอย่างมั่นคงยั่งยืนต่อไป
รัฐบาลไทย-ข่าวทำเนียบรัฐบาล-รอง นรม.สมคิดฯ ตรวจเยี่ยมและมอบนโยบายการดำเนินงานแก่กรมทางหลวงในสังกัดกระทรวงคมนาคม
วันศุกร์ที่ 5 มกราคม 2561
รอง นรม.สมคิดฯ ตรวจเยี่ยมและมอบนโยบายการดําเนินงานแก่กรมทางหลวงในสังกัดกระทรวงคมนาคม
รอง นรม.สมคิดฯ ย้ําควรเน้นความเชื่อมโยงของการคมนาคมขนส่งที่จะทําให้ระบบขนส่งของประเทศมีความคล่องตัวและเอื้อประโยชน์ต่อการพัฒนาประเทศมากยิ่งขึ้น
วันนี้ (5 มกราคม 2561) เวลา 9.00 น. ณ ห้องประชุมสวัสดิ์วรวิถี ชั้น 2 อาคารพหลโยธิน กรมทางหลวง นายสมคิด จาตุศรีพิทักษ์ รองนายกรัฐมนตรี เดินทางไปตรวจเยี่ยมและมอบนโยบายการดําเนินงานแก่กรมทางหลวง หน่วยงานในสังกัดกระทรวงคมนาคม โดยมี นายอาคม เติมพิทยาไพสิฐ รัฐมนตรีว่าการกระทรวงคมนาคม นายธานินทร์ สมบูรณ์ อธิบดีกรมทางหลวง และคณะผู้บริหาร เข้าร่วมรับฟังนโยบาย
โอกาสนี้ รัฐมนตรีว่าการกระทรวงคมนาคม ได้กล่าวรายงานถึงผลการดําเนินงานแผนงานโครงการสําคัญตามนโยบายรัฐบาลแก่กรมทางหลวงในสังกัดกระทรวงคมนาคม โดยมีแผนแม่บทการพัฒนาทางหลวงตามยุทธศาสตร์ชาติ 20 ปี แผนงานสนับสนุนการพัฒนาระเบียงเศรษฐกิจภาคตะวันออก (EEC) ตามยุทธศาสตร์แผนพัฒนาทางหลวง เชื่อมโยงการคมนาคมขนส่งอย่างบูรณาการ โดยจะต้องมีการเพิ่มความคล่องตัวในการเดินทางบนโครงข่ายทางหลวง เชื่อมต่อโครงข่ายระเบียงเศรษฐกิจระหว่างทางหลวงและพื้นที่สําคัญทั่วประเทศเพื่อเร่งรัดการพัฒนา และเพิ่มศักยภาพของโครงข่ายทางหลวงในการเข้าถึงพื้นที่อย่างครอบคลุม ตลอดจนสนับสนุนการเชื่อมโยงกับโครงข่ายคมนาคมระบบรางรวมทั้งสนับสนุนการเปลี่ยนรูปแบบระบบการขนส่ง เพื่อการพัฒนาที่ยั่งยืน
ทั้งนี้ โดยจะมีโครงการก่อสร้างและปรับปรุงโครงข่ายทางหลวงเพื่อเพิ่มความคล่องตัว ซึ่งจะมีการก่อสร้างเพิ่มช่องจราจร ประมาณ 3,680 กิโลเมตร ทั่วประเทศ โครงการเร่งรัดขยายทางสายประธานให้เป็น 4 ช่องจราจร ระยะ 2 ประมาณ 1,160 กิโลเมตร ทั่วประเทศ โครงการก่อสร้างทางแยกต่างระดับ สะพาน อุโมงค์ ประมาณ 75 แห่ง ทั่วประเทศ และโครงการบูรณะปรับปรุงทาง ประมาณ 1,490 กิโลเมตร ทั่วประเทศ อีกด้วย
จากนั้น รองนายกรัฐมนตรีได้กล่าวมอบนโยบายว่า เนื่องจากรัฐบาลมีนโยบายหลักคือการลดความเหลื่อมล้ํา และการแก้ไขปัญหาความยากจนของประชาชนทั่วประเทศ โดยเฉพาะอย่างยิ่งในชนบท การท่องเที่ยวเป็นเพียงเครื่องมือส่วนหนึ่งเท่านั้น แต่ผลหลัก ๆ ของความยากจน คือ ทุกสิ่งทุกอย่างมักมาจบที่เมืองใหญ่หมด ดังนั้นทําให้เมืองที่อยู่ในชนบทมีความขาดแคลนด้านการพัฒนาต่าง ๆ ดังนั้น รัฐบาลนี้จึงมองเห็นว่าการจะแก้ไขปัญหาให้กับประเทศเพื่อลดความเหลื่อมล้ําและความยากจนลงมาให้ได้นั้น ถนนทางหลวง คือตัวหลักซึ่งจะเป็นจุดเชื่อมไปยังจุดสําคัญ ๆ ในทุกกลุ่มจังหวัด และจะต้องมีเส้นทางระหว่างกลุ่มจังหวัด ต้องให้กลุ่มจังหวัดเป็นศูนย์กลาง มีการวางจุดเชื่อมต่อ มีการวางแผน เน้นจุดเชื่อมต่อในเมืองรองในส่วนของการนํายางพารามาใช้ก็ต้องนํามาใช้อย่างเต็มที่ เพราะจากการสํารวจยังมีถนนในหลายพื้นที่ไม่มีการลาดยางลงไป
ในส่วนของรถไฟ ควรมีการพัฒนาอีกอย่างต่อเนื่อง โดยโครงการใน 2-3 ปีนี้ ต้องทําให้เร็ว ต้องรถไฟนําไม่ใช่ให้รถนํา บางครั้งอาจจําเป็นต้องตั้งบริษัทลูกขึ้นมา และต้องพัฒนาองค์กรเดิมให้แข็งแรงขึ้น และในบางพื้นที่อาจจะเหมาะสมกับรถไฟทางเดียวมากกว่า หรือบางพื้นต้องใช่รถไฟรางคู่ ซึ่งจะช่วยรองรับถนนหนทางในบางพื้นที่ได้
*********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงมหาดไทย ซักซ้อมแนวทางการใช้จ่ายงบประมาณขององค์กรปกครองส่วนท้องถิ่น เพื่อช่วยเหลือประชาชนกรณีโรคติดเชื้อไวรัสโคโรนา 2019 (โควิด–19) [กระทรวงมหาดไทย]
วันพฤหัสบดีที่ 9 เมษายน 2563
กระทรวงมหาดไทย ซักซ้อมแนวทางการใช้จ่ายงบประมาณขององค์กรปกครองส่วนท้องถิ่น เพื่อช่วยเหลือประชาชนกรณีโรคติดเชื้อไวรัสโคโรนา 2019 (โควิด–19) [กระทรวงมหาดไทย]
กระทรวงมหาดไทย ซักซ้อมแนวทางการใช้จ่ายงบประมาณขององค์กรปกครองส่วนท้องถิ่น เพื่อช่วยเหลือประชาชนกรณีโรคติดเชื้อไวรัสโคโรนา 2019 (โควิด–19)
วันนี้ (9 เม.ย.63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ด้วยสถานการณ์ปัจจุบันโรคติดเชื้อไวรัสโคโรนา 2019 (โควิด – 19) ได้มีการแพร่กระจาย ส่งผลกระทบต่อชีวิตประชาชนเป็นวงกว้างทั่วทั้งประเทศ ซึ่งกระทรวงมหาดไทย โดยกรมส่งเสริมการปกครองท้องถิ่นได้รับการหารือจากจังหวัดและองค์กรปกครองส่วนท้องถิ่นถึงแนวทางในการใช้จ่ายงบประมาณขององค์กรปกครองส่วนท้องถิ่นในการดําเนินการตามระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอํานาจหน้าที่ขององค์กรปกครองส่วนท้องถิ่น พ.ศ. 2560 ในกรณีโรคติดเชื้อไวรัสโคโรนา 2019 (โควิด – 19)
นายฉัตรชัย พรหมเลิศ กล่าวว่า เพื่อให้การช่วยเหลือประชาชนตามอํานาจหน้าที่ขององค์กรปกครองส่วนท้องถิ่นกรณีโรคติดเชื้อไวรัสโคโรนา 2019 (โควิด – 19) เป็นไปตามระเบียบฯ ดังกล่าว กระทรวงมหาดไทยได้แจ้งไปยังจังหวัดทุกจังหวัดซักซ้อมแนวทางปฏิบัติการใช้จ่ายงบประมาณขององค์กรปกครองส่วนท้องถิ่นกับผู้บริหารองค์กรปกครองส่วนท้องถิ่น และเจ้าหน้าที่ผู้ปฏิบัติงานที่เกี่ยวข้อง ดังนี้
1. องค์กรปกครองส่วนท้องถิ่นสามารถใช้จ่ายงบประมาณขององค์กรปกครองส่วนท้องถิ่น ในการให้ความช่วยเหลือประชาชนด้านสาธารณภัย การให้ความช่วยเหลือประชาชนด้านการส่งเสริมและพัฒนาคุณภาพชีวิต และการป้องกันและควบคุมโรคติดต่อ
2. การใช้จ่ายงบประมาณขององค์กรปกครองส่วนท้องถิ่นกรณีดังกล่าว ให้ดําเนินการตามระเบียบฯ ในหมวดหลักเกณฑ์การช่วยเหลือประชาชน โดยใช้จ่ายงบประมาณรายจ่ายประจําปี งบกลาง ประเภทเงินสํารองจ่าย และหมวดอื่น ๆ ที่เกี่ยวข้อง หรือเงินสะสม ตามที่กระทรวงมหาดไทยได้อนุมัติให้ยกเว้นการใช้จ่ายเงินสะสมตามหนังสือกระทรวงมหาดไทย ด่วนที่สุด ที่ มท 0808.2/ว1608 ลงวันที่ 17 มีนาคม 2563 หรือเงินทุนสํารองเงินสะสมหรือโอนงบประมาณไปตั้งจ่ายเป็นค่าใช้จ่ายในการดําเนินการดังกล่าว
นายฉัตรชัย พรหมเลิศ กล่าวเพิ่มเติมว่า กระทรวงมหาดไทยได้เน้นย้ําให้ทุกจังหวัดเร่งซักซ้อมความเข้าใจในการดําเนินการตามระเบียบฯ ดังกล่าวกับผู้บริหารองค์กรปกครองส่วนท้องถิ่นและผู้ปฏิบัติงานที่เกี่ยวข้องเพื่อสามารถดําเนินการช่วยเหลือประชาชนในพื้นที่ได้ และหากพบปัญหาในการปฏิบัติให้จังหวัดหารือมายังกระทรวงมหาดไทย